Shodno zakonskim obavezama po pitanju preventivne zaštite arhivske građe kao i upošljenih i korisnika koji dolaze u kontakt sa njom, u toku 2020 . godine urađena je dva puta dezinfekcija, dezinsekcija i deratizacija u svim prostorijama u kojima je smještena arhivska građa. Osim toga u svim odsjecima dodatno su tretirane službene prostorije zbog preventive od Covid -19 U skladu sa ZJN izvršena je nabavka i dopremanje dezinfekcionih sredstava shodno preporukama NKT- a. Po ustaljenom režimu nabavljena su i sreds tva za higijenu za sve odsjeke u CG po specifikacijama godišnjih potreba. Nedostatak odgovarajućih tehničkih sredstava za zaštitu arhivske građe je problem koji je neophodno kontinuirano rješavati, te su u tom pravcu preduzete aktivnosti u okviru raspoloživih mogućnosti. Izvršena je opravka na instalacijama sistema za mikrofilmovanje. Imajući uvid u potrošnju neophodnog materijala za arhivsku djelatnost i ove godine je izvršena nabavka veće količine arhivskih kutija i specijalnog japanskog papira i druge opreme za potrebe Odjeljenja za konzervaciju i restauraciju arhivske građe . Izvršena je nabavka određene količine kancelarijskog namještaja.Urađen je godišnji servis klima uređaja. DACG je, gledajući starosnu strukturu zaposlenih, relativno star kolektiv i u naredne 2 godine poći će u penziju znatan broj zaposlenih. Više puta tražili smo saglasnost za prijem novih kadrova, ali nijesmo dobili pozitivan odgovor. Tražena je saglasnost za popunu 8 upražnjenih sistematizovanih radnih mjesta i dobijena saglasnost za 4 radna mjesta, što je nedovoljno u odnosu na potrebe Arhiva i nepopunjenost sistematizacije radnih mjesta. Arhivistika je specifična djelatnost, jer se prethodno mora edukovati kadar a edukacija se ne vrši u školi (jer u obrazovnom sistemu nije uvrštena arhivistika kao posebna nauka) već u DACG od strane iskusnih arhivista. U slučaju odlaska starijih arhivista u penziju prije angažovanja i popune nedostajućeg kadra, biće onemogu ćena kvalitetna edukacija za rad na arhivskoj građi. S toga se ovom pitanju mora poklanjati značajna pažnja i na nivou Arhiva i na nivou Države . Ista je situacija i sa konzervatorima. Postojanje odgovarujućeg kadrovskog potencijala, neophodan je preduslov za uspješno organizovanje arhivske djelatnosti i brige o arhivskoj građi, u najširem smislu. Arhiv je na početku 2020.godine imao 149 a na kraju godine 144 zaposlena službenika zbog odlaska zaposlenih u penziju ili usled smrti. Kao posledica nepopunjenosti radnih mjesta predviđenih Pravilnikom o sistematizaciji u Državnom arhivu javila se potreba za angažovanje lica po ugovoru o djelu kako bi se prevazišao problem zaostajanja u sređivanju i zaštiti arhivske građe. U ovoj godini je, tražena saglasnost za angažovanje po ugovoru o djelu za 5 . izvršilaca čime bi se ''Zastita arhivske gradje i poboljšanje uslova u arhivskim depoima DACG nastavio projekat Cetinje 2020'' kao i 1. ugovor o djelu radi obezbjeđivanja zgrade DACG u periodu korišćenja godišnjih odmora. Međutim nijedna saglasnost nije dobijena. U cilju sticanja novih saznanja u prevazilaženju teškoća sa kojima se današnja arhivska struka susrijeće, ispravnog postupanja sa arhivskom građom, organizuje se osposobljavanje i stručno usavršavanje zaposlenih u arhivu i zaposlenih kod stvaralaca po prog ramu koji je pripremljen (kancelarijsko poslovanje'' i Uprapvljanje dokumentacijom ISO 15489, što je ove godine zbog pandemije Covid- 19 bilo onemogućeno. Zbog epidemije virusa COVID- 19, nijesmo bili u mogućnosti održati neposredne stručne sastanke sa načelnicima kao u ranijem periodu. Tokom 2020. godine, više puta su organizovani stručni radni sastanci sa načelnicima Arhivskih odsjeka telefonskim putem o čemu su sačinjene službene zabilješke . Stručne komunikacije sa zaposlenima odvijala se svakodnevno sa razmjenom stručnih savjeta putem elektronske pošte i telefona, a u vezi raznih pitanja iz oblasti arhivske djelatnosti i ostalih pitanja za nesmetano obavljanje radnih zadataka i obaveza zaposl enih kao i unapređenja uslova rada. Između ostalog na sastancima je naglašena decidna primjena Metodskog uputsva rada za 2021. godinu i razmatrana je tekuća problematika :